A TANÁCS 569/2008/EK RENDELETE
(2008. június 12.)
az Európai Gazdasági Közösséget létrehozó szerződés 79. cikke (3) bekezdésének végrehajtása keretében a fuvardíjakban és fuvarozási feltételek terén alkalmazott hátrányos megkülönböztetés megszüntetéséről szóló 11. rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 75. cikke (3) bekezdésére,
tekintettel a Bizottság javaslatára,
tekintettel az Európai Gazdasági és Szociális Bizottság véleményére (1),
mivel a 11. rendelet meghatározza a Közösségen belüli szárazföldi szállítás terén fennálló megkülönböztetés egyes formáinak eltörlésére az EK-Szerződés 75. cikkében előírt közösségi szabályokat (2). A vállalkozásokra nehezedő adminisztratív terhek csökkentése érdekében a rendeletet egyszerűsíteni kell azáltal, hogy eltörlik az elavult és szükségtelen követelményeket, különösen az egyes olyan információk papíron történő megtartására vonatkozó követelményeket, amelyek a technikai fejlődés következményeképpen ma már a fuvaros számviteli rendszerében is hozzáférhetők,
ELFOGADTA EZT A RENDELETET:
1. cikk
A 11. rendelet a következőképpen módosul:
1.
az 5. cikket el kell hagyni.
2.
a 6. cikk a következőképpen módosul:
a)
Az (1) bekezdésben az ötödik és hatodik francia bekezdéseket el kell hagyni;
b)
A (2) bekezdésben a harmadik mondatot el kell hagyni;
c)
A (3) bekezdés helyébe a következő szöveg lép:
„(3) Ha a már létező okmányok, mint például fuvarlevelek vagy egyéb fuvarokmányok alkalmasak az (1) bekezdésben felsorolt összes információ megadására, és a fuvarozók nyilvántartási és számviteli rendszerével együtt lehetővé teszik a fuvardíjak és fuvarozási feltételek teljes körű ellenőrzését annak megállapítása végett, hogy a Szerződés 75. cikkének (1) bekezdésében említett hátrányos megkülönböztetéseket megszüntették-e vagy elkerülték-e, úgy a fuvarozók részéről nincs szükség új okmányok bevezetésére.”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2008. június 12-én.